Robin George Collingwood
Store norske leksikon,Religion og filosofi,Filosofiens fagdisipliner,Vitenskapsteori,Vitenskapsteoretikere
Robin George Collingwood var en britisk arkeolog, historiker, filosof og professor i metafysikk i Oxford. Han var inspirert av Platon, Georg Wilhelm Friedrich Hegel og Benedetto Croce.
Collingwood har hatt særlig stor betydning som historiefilosof. Historien er ifølge Collingwood fortidige handlinger, og en handling er en begivenhet i verden som uttrykker en tanke (en hensikt eller lignende). Historikerens oppgave er å beskrive og rekonstruere historiske handlinger slik, og bare slik, at de logiske følgene av rekonstruksjonen av handlingenes tankeinnhold stemmer med alle kilder og øvrige kjente begivenheter som er relevante for de rekonstruerte handlingene. Collingwoods historiesyn har fått økende aktualitet i senere år, også fordi det har påkalt kritikk fra historiefilosofer som er mer realistisk og materialistisk orienterte. Verk Essays on Philosophical Method (1933)  The Idea of History (utgitt posthumt i 1946) Les mer i Store norske leksikon vitenskapsfilosofi historiefilosofi